Vinna við Flugstjórnarmiðstöð gengur vel Vinna við Flugstjórnarmiðstöð gengur vel Hafin er vinna við Flugstjórnarmiðstöð á Reykjavíkurflugvelli . Byggingin er steinsteypt um 1.640 fermetrar að stærð og byggð 1992 . Húsið skiptist í flugstjórnarsal fyrir miðju og lágbyggingu sem liggur umhverfis flugstjórnarsalinn . Þak yfir flugstjórnarsal er bogaþak sem stendur hærra en þak yfir lágbyggingu . Verk ÍAV felst í að setja nýtt rakavarnarlag utan á veggi frá þaki og um meter niður fyrir þak á lágbyggingu og tengja þar rakavarnalagið við útvegg . Klætt verður svo yfir rakavarnarlagið með hljóðdempunarplötum . Auk þess að endurnýja rakavarnarlag í bogaþaki ofan frá . Rífa þarf klæðningu , lektur , asfaltsdúk , krossvið og einangrun . Lagður verður því næst nýr krossviður ofan á límtréssperrur og ása og byggt upp samlokuþak úr asfaltsdúk með einangrun á milli . Gert er ráð fyrir að verkinu ljúki um mitt sumar .